แฟนมีอาการเลือดออกมาพร้อมกับอสุจิหลังมีเพศสัมพันธ์ค่ะ คือตอนหลั่งพุ่งออกมาครั้งแรกเป็นน้ำใสปกติแต่พุ่งตามออกมาเป็นเลือด เป็นมา2ครั้งแล้วค่ะ แต่เวลาปัสสาวะเป็นปกตินะคะ ไม่ได้มีเลือดอะไร อยากทราบว่าเป็นอาการเกี่ยวกับอะไรคะ แล้วร้ายแรงมั้ย ปล.เป็นไปได้ไหมคะว่าจะเกี่ยวกับอาการแพ้ยาปฏิชีวะเพราะก่อนหน้านี้แฟนทานยาติดต่อกันนาน2-3อาทิตย์ค่ะ
สวัสดีค่ะ อาการมีเลือดออกปลายอวัยวะเพศชาย คือออกมาพร้อมๆกันอสุจินั้น อาจจะเกิดจาก ภาะการอักเสบหรือการติดเชื้อที่ท่อปัสสาวะ การบาดเจ็บของ องคชาติ ท่อปัสสาวะ ต่อมลูกหมาก ถุงเก็บน้ำอสุจิ ท่อนำอสุจิ หรือบริเวณอัณฑะ หรือเกิดจากการมีเพศสัมพันธ์หรือช่วยตัวเองที่รุนแรงเกินไป ผลข้างเคียงจากยาฆ่าเชื้อทำให้เกิดภาวะดังกล่าวมานี้ได้น้อยควรไปพบแพทย์เพื่อหาสาเหตุที่แน่ชัด เนื่องจากเป็นอาการผิดปกติ ควรรีบแก้ไขตามสาเหตุที่เป็นต่อไป หากมีอาการปวดบริเวณท่อปัสสาวะมาก ปัสสาวะไม่ออก หรืออวัยวะเพศผิดรูป ร่วมด้วย ควรรีบไป ในระหว่างนี้งดกิจกรรมทางเพศไปก่อน เพราะหากเป็นการติดเชื้ออาจมีการแพร่เชื้อให้กันได้